syyskuu | 2018 | Seikkaillen liikuntatiedettä
Archive for syyskuu, 2018
Abstraktit Kasvatustieteen päiville
Kasvatustieteen päivät lähestyvät!
Muistathan jättää abstraktisi sinne ajoissa (24.9.2018 mennessä).
Päivillä on oma teemaryhmänsä luonto- ja seikkailukasvatuksesta:
”Luonto- ja seikkailukasvatus
Maarit Marttila, Tampereen kaupunki, Tredu
Pirjo Kuukkanen, Lapin yliopisto
Anita Saaranen-Kauppila, Humanistinen ammattikorkeakoulu
Päivi Virtanen, Helsingin yliopisto
Luonto- ja seikkailukasvatuksen teemaryhmään toivotaan puheenvuoroja, jotka pohjautuvat luonto- ja seikkailukasvatusta tarkasteleviin teoreettisiin ja/tai empiirisiin tutkimuksiin. Aihetta voidaan lähestyä mm. luontoympäristössä tapahtuvien oppimiskokemusten, ulkona oppimisen, oppimisympäristöjen, elämys- ja seikkailupedagogiikan, luonnossa tapahtuvien kehollisten kokemusten, kehollisuuden, liikunnan sekä terveydellisten vaikutusten näkökulmista. Ryhmään toivotaan erityisesti
esityksiä, joissa näkökulma painottuu luontokasvatukseen, seikkailukasvatukseen, ympäristökasvatukseen, liikuntakasvatukseen tai tulevaisuuskasvatukseen.”
Lisää tieto päivistä löydät täältä.
Toivottavasti tapaamme päivillä!
Mun juttu -raportti
Laitan tänne kaikille tiedoksi erittäin vahvana lukusuosituksena laajan ”Mun juttu – hankkeen” raportin. Löydät sen tästä linkistä.
”Mun juttu – meidän tulevaisuus -hankkeen pilottien lähtökohtana on ollut edistää nuorten hyvinvointia ja tukea heidän hakeutumistaan koulutukseen ja työelämään. Keinoina on käytetty taidetta, kulttuuria, mediaa, liikuntaa ja luontoelämyksiä. Hankkeen nimessä esiintyvä Mun juttu -käsite viittaa opetusneuvos Martti Hellströmin esittämään ajatukseen siitä, että jokaisella nuorella tulisi olla mahdollisuus löytää oma intohimonsa ja kasvaa täyteen mittaansa. Oman jutun löytäminen tarkoittaa siis laajasti oman osaamisen tunnistamista, tiedostamista ja kehittämistä. Oma osaaminen voi selkiintyä sopivassa pilotissa tai työpajassa ja parhaimmillaan johtaa siihen, että nuori hakeutuu kyseiselle alalle.”
Mun jutussa pedagogisesti keskeisellä sijalla ovat olleet elämys- ja seikkailupedagogiikka ja taidepedagogiikka. Janne Matikainen avaa taustaa, teoriaa ja käsitteitä tarkemmin raportissa olevassa artikkelissaan.
Mun juttu -hanke tuotti onnistuneita tuloksia syrjäytymisen ehkäisyssä. Kannattaa siis lukea lisää tietoa heidän kehittämistään malleista.
elämys- ja seikkailupedagogiikka, hyvinvointi, luontoliikunta, opetus, Yleinen
KERRASSAAN HIENO VUODENVAIHDE SEIKKAILUKASVATUKSEN MAAILMASSA
Aivot ja oppiminen, koulupihan merkitys oppilaille ja käsityksiä luonnon monimuotoisuudesta… oivalliset KT-päivät takana